CELEX: 62009CA0102
Language: hu
Date: 2010-04-29 00:00:00
Title: C-102/09. sz. ügy: A Bíróság (harmadik tanács) 2010. április 29-i ítélete (a Tribunale di Firenze (Olaszország) előzetes döntéshozatal iránti kérelme) — Camar Srl kontra Presidente del Consiglio dei Ministri (Nemzetközi megállapodások — Yaoundéi egyezmény — A negyedik loméi AKCS-EGK egyezmény — „Standstill” — záradék — Belső adóztatás — Banán)

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/12
            
         
      A Bíróság (harmadik tanács) 2010. április 29-i ítélete (a Tribunale di Firenze (Olaszország) előzetes döntéshozatal iránti kérelme) — Camar Srl kontra Presidente del Consiglio dei Ministri
      (C-102/09. sz. ügy) (1)
      
      (Nemzetközi megállapodások - Yaoundéi egyezmény - A negyedik loméi AKCS-EGK egyezmény - „Standstill” - záradék - Belső adóztatás - Banán)
      (2010/C 161/16)
      Az eljárás nyelve: olasz
      
         A kérdést előterjesztő bíróság
      
      Tribunale di Firenze
      
         Az alapeljárás felei
      
      
         Felperes: Camar Srl
      
         Alperes: Presidente del Consiglio dei Ministri
      
         Tárgy
      
      Előzetes döntéshozatal iránti kérelem — Tribunale di Firenze — Közös piacszervezés — Banán — A szomáliai eredetű banán vonatkozásában fogyasztási adót előíró nemzeti törvénynek az első yaoundéi egyezmény 14. cikkével és a loméi AKCS–EGK egyezmény behozatali rendszerével való összeegyeztethetősége
      
         Rendelkező rész
      
      
                  1.
               
               
                  Az 1963. július 20-án Yaoundéban aláírt, az Európai Gazdasági Közösség és az e Közösséggel társult afrikai államok és Madagaszkár közötti társulási egyezmény 14. cikkével nem ellentétes a szomáliai eredetű banán olyan adóztatása, mint amilyet az 1964. október 9-i 986/1964. sz. törvény vezetett be.
               
            
                  2.
               
               
                  A nemzeti bíróság nem köteles az 1976. április 1-je előtti helyzet szempontjából megvizsgálni a szomáliai eredetű banánbehozatalra kivetett, az alapügyben szereplő szabályozás által bevezetetthez hasonló adó megemeléseinek konkrét hatásait annak megítélése érdekében, hogy ezen adóemelések összeegyeztethetők-e az 1989. december 15-én Loméban aláírt negyedik AKCS-EGK egyezményhez csatolt, banánra vonatkozó 5. jegyzőkönyv 1. cikkében szereplő „standstill”-záradékkal. Mindazonáltal az ilyen adó azon emelései, amelyek az adó inflációhoz való igazítására korlátozódnak, nem ellentétesek e záradékkal.
               
            
         (1)  HL C 129., 2009.6.6.